Huom. Tämän kertomuksen oheisasiakirjana on yksityiskohtainen komission yksiköiden valmisteluasiakirja. Täydellinen versio valmisteluasiakirjasta liitteineen on saatavilla englanninkielisenä maatalouden pääosaston Europa-sivustolla ( http://ec.europa.eu/agriculture/cap-funding/financial-reports/eagf/index_en.htm ).

(1) Vuoden 2021 talousarvioon otetut määrärahat, kun niistä on vähennetty ennakoidut vuonna 2021 kerättävät käyttötarkoitukseensa sidotut tulot sekä asetuksen (EU, Euratom) N:o 2018/1046 12 artiklan mukaisesti vuodelta 2020 vuodelle 2021 siirretyt tulot.

Kuukausimaksut ovat korvaus nettomenoista (sen jälkeen kun tulot on vähennetty), jotka on jo maksettu ja jotka on asetettu käyttöön jäsenvaltioiden toimittamien kuukausi-ilmoitusten perusteella . Menojen ja tulojen kuukausittaiseen kirjanpitoon tehdään tarkastuksia ja oikaisuja näiden ilmoitusten perusteella. Lisäksi nämä maksut vahvistetaan lopullisesti tilien tarkastamista ja hyväksymistä koskevassa menettelyssä tehtävien komission tarkistusten perusteella.

Oliiviöljyä koskevia ohjelmia varten budjetoitiin 43,0 miljoonaa euroa. Tästä budjettikohdasta aiheutuneet menot olivat 57,6 miljoonaa euroa. Erotus eli 14,6 miljoonaa euroa on siirretty saman momentin muista budjettikohdista. Määrärahojen ennakoitua suurempi käyttö johtuu pääasiassa ennakkomaksupyyntöjen suuremmasta määrästä sekä maksattamatta olevista maksuista, jotka yksi jäsenvaltio on ilmoittanut sen jälkeen, kun sen kansallinen tuomioistuin antoi tuomion edellisen vuotuisen työohjelman täytäntöönpanosta.

Budjetoidut 9 miljoonan euron määrärahat on ylitetty 25,3 miljoonalla eurolla. Erotus on siirretty saman momentin sisällä. Ylitys johtuu pääasiassa vuonna 2019 hyväksytystä oliiviöljyn yksityisen varastoinnin tuesta, jonka osalta jäsenvaltiot ilmoittivat varainhoitovuonna 2021 yhteensä 28,1 miljoonan euron maksattamatta olevat maksut.

Talousarviossa puuvillan lajikekohtaisen tuen määrärahatarpeiksi arvioitiin 242,0 miljoonaa euroa. Menot olivat 240,8 miljoonaa euroa eli 99,5 prosenttia budjetoidusta määrästä.

3.2.2.8Alamomentti 08 02 05 09: Vapaaehtoinen tuotantosidonnainen tuki

Talousarviossa tämän budjettikohdan määrärahatarpeiksi arvioitiin 4 019,0 miljoonaa euroa. Menot olivat 4 015,0 miljoonaa euroa eli 99,9 prosenttia tarpeista.

3.2.2.9Alamomentti 08 02 05 10: Pienviljelijäjärjestelmä

Talousarviossa pienviljelijäjärjestelmän määrärahatarpeiksi arvioitiin 707,1 miljoonaa euroa. Menot olivat 726,3 miljoonaa euroa eli 102,7 prosenttia tarpeista. 19,2 miljoonan euron lisätarve katettiin pääasiassa käyttötarkoitukseensa sidotuilla tuloilla.

3.2.2.10 Alamomentti 08 02 05 11: Maatalousalan kriisivaraus

Tämän momentin määrärahojen tarkoituksena on kattaa menot, jotka aiheutuvat toimenpiteistä, joihin on ryhdyttävä maataloustuotannon tai sen jakelun merkittävistä kriiseistä selviytymistä varten. Kriisivaraus luodaan soveltamalla kunkin vuoden alussa suoria tukia koskevaa vähennystä rahoituskurimekanismin avulla asetuksen (EU) N:o 1306/2013 25 ja 26 artiklan sekä asetuksen (EU) N:o 1307/2013 8 artiklan mukaisesti . Kriisivarausta (487,6 miljoonaa euroa) ei käytetty varainhoitovuonna 2021, ja vastaava määrä siirrettiin varainhoitovuodelle 2022 tukien saajille takaisin maksettaviksi määriksi.

3.2.2.11 Alamomentti 08 02 05 12: Rahoituskuriin liittyvä suorien tukien takaisinmaksu

Budjettivallan käyttäjä ei osoittanut määrärahoja tälle momentille. Momenttiin kerätään sitomatta olevia hyväksyttyjä käyttämättömän kriisivarauksen määrärahoja, jotka siirretään suoriin tukiin sovellettuun rahoituskuriin liittyvien takaisinmaksujen rahoittamiseksi .

Komission täytäntöönpanoasetuksessa määritetään tarvittaessa vuosittain määrät, jotka kunkin jäsenvaltion on maksettava takaisin viljelijöille, ja asetuksen (EU, Euratom) 2018/1046 12 artiklan 2 kohdan johdantokappaleen mukaisesti säädetään, että tähän takaisinmaksuun liittyvät menot voivat saada unionin rahoitusta vain, jos ne on maksettu tuensaajille ennen 16 päivää lokakuuta sinä varainhoitovuonna, jolle määrärahat siirretään. Varainhoitovuonna 2020 sovellettavaa rahoituskuria vastaavista 475,0 miljoonasta eurosta, jotka siirrettiin korvauksia varten vuoden 2021 talousarvioon, jäsenvaltiot korvasivat 428,3 miljoonaa euroa, ja 41,4 miljoonaa euroa palautettiin erikseen Yhdistyneelle kuningaskunnalle. Komission täytäntöönpanoasetuksessa (EU) 2021/2091 korvausten määräksi varainhoitovuonna 2021 vahvistettiin 686,4 miljoonaa euroa (EU 27).

Varainhoitovuonna 2021 rahoituskuria sovellettiin sekä 487,6 miljoonan euron kriisivarauksen muodostamiseksi että sen varmistamiseksi, että maataloustukirahaston nettotasetta ei ylitetä. Tämän vuoksi rahoituskurin määrä vahvistettiin merkittävästi kriisivarausta suuremmaksi.

3.2.3.Momentti 08 02 06: Toimintastrategia, koordinointi ja auditointi

3.2.3.1Alamomentti 08 02 06 01: Jäsenvaltioiden hyväksi tehtävät rahoitusoikaisut tilien tarkastamista ja hyväksymistä koskevien päätösten perusteella

Momentista rahoitetaan myös mahdolliset jäsenvaltioiden hyväksi tehtävät oikaisut, jotka johtuvat tilien tarkastamisesta ja hyväksymisestä sekä sääntöjenmukaisuuden tarkastamisesta.

Tilien tarkastamisesta ja hyväksymisestä sekä sääntöjenmukaisuuden tarkastamisesta johtuneet jäsenvaltioiden hyväksi tehdyt oikaisut olivat 228,3 miljoonaa euroa, eli 4,8 miljoonaa euroa pienemmät kuin budjetoidut 233,1 miljoonaa euroa.

3.2.3.2Alamomentti 08 02 06 02: Riitojen ratkaiseminen

Tämän momentin määrärahat on tarkoitettu kattamaan menot, jotka komissio voi joutua maksamaan tuomioistuimen päätöksen perusteella, mukaan lukien vahingonkorvausvaateiden ja korkojen maksamisesta aiheutuvat kustannukset. 0,3 miljoonan euron määrä toteutettiin, vaikka vuoden 2021 budjetissa ei ollut tähän varattuja määrärahoja. Tarve katettiin siirrolla.

3.2.3.3Alamomentti 08 02 06 03: Maataloustukirahasto – operatiivinen tekninen apu

Alamomentista rahoitetaan muun muassa muita toimia maatalouden kirjanpidon tietoverkon (FADN) yhteydessä, tietojärjestelmiä, yhteistä maatalouspolitiikkaa koskeviin tiedotustoimiin tähtääviä maatalouden tietojenkeruujärjestelmiä, messujen järjestämistä ja julkaisuja sekä satelliittikuvien hankintaan liittyviä kustannuksia jäsenvaltioiden auttamiseksi tukihakemusten valvonnassa ja seurannassa. Sidotut määrärahat olivat 63,3 miljoonaa euroa ja talousarviossa varatut määrärahat 74,2 miljoonaa euroa. Ero budjetoituun määrään (10,9 miljoonaa euroa) siirrettiin osittain tämän budjettikohdan ulkopuoliseen momenttiin ja osittain jäi tästä budjettikohdasta käyttämättä.

3.2.4.Momentti 08 02 99: Aikaisempien ohjelmien ja toimien loppuun saattaminen